REFERAT

ROTARYMØTE 13. NOVEMBER 2017

Sted: Kihl Gård

Aktivitet foredrag

Foredragsholder Vidar Kristiansen

Fremmøte 15 medlemmer

**Rotarysaker**

Presidenten ønsket velkommen og innledningsvis nevnte innbydelse til å delta i «**Solcelle-prosjektet».** Dette er et meget vellykket prosjekt organisert av Skedsmokorset RK ,og har hatt deltakelse av 15 klubber. Inngangsverdien er kr 6000- som et anlegg koster. Frist for å delta er innen utgangen av dette rotaryåret.

**Club Visioning** vil ble gjennomført i januar 2018, dato litt usikker. Presidenten etterlyste tilbakemelding om fremmøte på de aktuelle datoer.

**«Natteravner»** vandringer er gjennomført i oktober og november. Vi må fornye avtale med kommunen innen årets utgang. Presidenten anmodet Einar å ta kontakt med kommunen.

**Kalender for 2018** er ferdig trykket. Meget lekker og tiltalende. Det er trykket 500 eksemplarer, og klubben har før vi selger noen et overskudd takket være sponsorene.

Lengre diskusjon hva klubben bør gjøre med alle kalenderene. Salg blir til kr 100- pr kalender. Flere ønsket at kalanderen ble benyttet til synliggjøring av klubben. Sponsorene bør få tre kalendere (kanskje flere) til eget «forbruk». Liste over hva hver klubbmedlem kjøper ble etablert.

**Foredrag**

Vidar Kristiansen er tidligere medlem av Råde Rotary og har meget lang fartstid i DnB. I dag er han mest engasjert i bedriftskunder. Han startet foredraget med å vise til den enorme utvikling innen bankvesenet og ikke minst det tempo endringer skjer i . Han viste til begrepet VIPS, som for bare noen måneder siden var DnB; nå er det en rekke organisasjoner bak dette. Han kom videre inn på inntoget av «roboter» i banktjenester --- også det skjer uhyre raskt. Bankene har store utfordringer i dag med å overvåke store overføringer av kontanter, her skal bankene hindre hvitvasking av penger og finansiering av terrorist-aktiviteter. «kjenn din kunde, hva er mistenkelig og hva kjennetegner en terrorist « ?? EU direktiver vil neste år få stor betydning for hvem som kan utføre banktjenester (Facebook, Googles ??) og andre aktører vil overta deler av de tradisjonelle banktjenester. EU’s sikkerhetsdirektiv blir gjeldende i mai 2018 vil videre regulere den enkeltes sikkerhet i tillegg til Personopplysningsloven.

Vida kom kort inn på «krypto-valutaer» som Bitcoin. Usikkert hva vil skje med disse, det er mange. Noen sier «døgnflue», andre sitter mer på gjerdet og venter. Sporbarhet blir borte i Bitcoin !!

Mange spørsmål fulgte et veldig interessant foredrag. DnB er verdens største Shippingbank, svar relatert til Bermuda papers. VIPS nå billigere enn kort, DnB skal nedbemanne fra 15000 til not 5000, nå 9000, hele verden. Banken bygger kompetanse hos personellet

Fortjent varm applaus til Vidar. Og den tradisjonelle opmerksomheten

Einar Smedsvig/referent